《鲟鱼浦阻风见渔者歌以问之》
明代·郭之奇

天之奥府首称江，厥土惟泥地脉厖。沿岸居人半渔者，扁舟欲脉鱼龙降。

提纲挈网向中流，冲涛绝浪如捣撞。庸才小鱼受束缚，戢鳞焦尾向厨缸。

鲂鱮相教慎出入，须臾不戒失奔泷。霜刀烈釜无情面，饕餮匕箸同双双。

神理灵鼋俱疾蹙，扬鬐聚咳夜淙淙。泣溯潜龙蛟奋武，千里长干黑气逄。

惊波十日连山起，一苇漂萍任撅椿。我乃高叫渔人速改业，毋脉阳侯迁怒滞客艭。

渔人掉头不肯听，得酒高歌醉语哤。自言少小为此业，彼物胡为处此与我争水邦。

君不见鱼乱繇来从罟设，杀机今日何人不满腔。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。